Evropa do përgjigje për akuzat mbi përgjimet
Akuzat ngrihen ndërkohë që Evropa dhe SHBA po fillojnë negociatat mbi krijimin e marrëveshjes më të madhe të tregtisë së lirë në botë
Revista gjermane dhe gazeta britanike pretendojnë se kanë të dhëna që tregojnë se Shtetet e Bashkuara kanë përgjuar misionin e BE-së në Nju Jork si dhe ambasadën e saj në Uashington. Bashkimi Evropian thirri ambasadorin amerikan dhe kërkoi pastrimin e zyrave të saj për të kontrolluar për mjete përgjimi. Steffen Seibert, zëdhënës i kancelares gjermane, Angela Merkel, tha se Uashington duhet të japë shpjegime. Gjatë udhëtimit për në Brunei të hënën, Sekretari amerikan i Shtetit, John Kerry u pyet rreth këtyre akuzave. Në dokumentat e publikuara pretendohet se Agjencia Kombëtare amerikane e Sigurisë përgjonte rreth 500 milion telefonata dhe e-maile në Gjermani në muaj. David Cadier punon për një grup analitik në Shkollën Ekonomike të Londrës. Akuzat ngrihen ndërkohë që Evropa dhe Shtetet e Bashkuara po fillojnë negociatat mbi marrëveshjen më të madhe të tregtisë së lirë në botë. Një prej dokumentave sekrete rradhit 38 ambasada që u përgjuan, mes tyre ajo e Meksikës, Japonisë, Koresë së Jugut, Indisë dhe Turqisë. Dokumentat u nxorrën nga ish kontraktori i agjencive amerikane të zbulimit, Edward Snowden, i cili po përpiqet të gjejë strehim politik. Disa politikanë evropianë kanë sugjeruar që tani atij duhet t’i jepet strehim politik në Evropë.